રાજ્યભરમાં પાણીના પોકાર છે ત્યારે આવા સમયમાં લાખો લીટર પાણીનો વેડફાટ કેટલા અંશે વ્યાજબી છે. વોટરપાર્કના સંચાલકો દ્વારા જિલ્લાભરમાં વોટરપાર્કની જાહેરાતના મોટામોટા પોસ્ટરો લગાવવામાં આવ્યા છે. જેમાં મુખ્યમંત્રી વિજય રૂપાણી અને બે ફિલ્મ અભિનેત્રીઓના ફોટો લગાવવામાં આવ્યા છે. આવા પોસ્ટરો કિંખલોડ ચોકડી પાસે પણ લગાવવામાં આવ્યા હતા. જેમાંથી કોઈ શખ્સોએ ફોટો કાપી નાખ્યો છે. આ ફોટો કોણે ફાડી નાખ્યો છે તે જાણી શકાયું નથી પણ ચર્ચાઓ મુજબ પાણીની પોકારો વચ્ચે મુખ્યમંત્રી વોટરપાર્કનું ઉદ્ઘાટન કરવા આવી રહ્યા છે જેને લઇ લોકોમાં ભારે રોષ જોવા મળ્યો છે.